Sumata tamedyazt-agi tettawi-d ɣef umennuɣ i d-yettilin daxxel n teqbilt neɣ daxxel n teqbilin akk ama ɣef nnif d lḥerma, ama ɣef ttar d sɛaya, lxilaf-agi ɣer tagara igellu-d s uɣelluy n waṭas n lerwaḥ akken daɣen i d-igellu s lexsara d leḥqed daxxel n tnefsit n umdan, ayen yeǧǧan amedyaz ad d-yessenfali ɣef way-a s yisefra i yesɛa tamlilt ama deg uɣelluy ama deg usali n ccan n teqbilin. Ccwal agi d umennuɣ i d-yettilin gar yimdanen neɣ gar teqbilin yettuɣal d tagmat mi ara d-yekcem uberrani neɣ ucengu am wakken i d-yenna umussnaw